TRUE ลุ้นรับใบอนุญาตคลื่น 700MHz หลังจ่ายงวดแรก 1.7 พันลบ.
TRUE ลุ้น กสทช.ออกใบอนุญาต หลังจ่ายค่าคลื่น 700MHz งวดแรก 1.7 พันลบ.
TRUE ลุ้น กสทช.ออกใบอนุญาต หลังจ่ายค่าคลื่น 700MHz งวดแรก 1.7 พันลบ.
24 ธ.ค. 2563

บริษัท ทรู คอร์ปอเรชั่น จำกัด (มหาชน) หรือ TRUE ระบุว่า ตามที่เมื่อวันที่ 19 มิถุนายน 2562 บริษัท ทรูมูฟ เอช ยูนิเวอร์แซล คอมมิวนิเคชั่น จำกัด (“TUC”) ซึ่งเป็นบริษัทย่อยที่ TRUE ถือหุ้นร้อยละ 99.99 ได้รับการจัดสรรคลื่นความถี่ย่าน 700 MHz จำนวน 1 ชุด ช่วงความถี่วิทยุ 703-713 MHz คู่กับ 758-768 MHz คิดเป็นความกว้างของแถบความถี่ 2 x 10 MHz ในราคาของการอนุญาตให้ใช้คลื่นความถี่รวม 17,584 ล้านบาท โดยใบอนุญาตมีระยะเวลา 15 ปีและมีงวดการช าระค่าคลื่นความถี่ แบ่งเป็ น 10 งวดเท่าๆ กัน ชำระทุกปีรายละเอียดปรากฏตามเอกสารที่อ้างถึง นั้น
ล่าสุด บริษัทฯ ขอแจ้งให้ทราบว่า TUC ได้ชำระเงินค่าคลื่นความถี่งวดที่หนึ่ง เป็นจำนวนร้อยละ 10 ของราคาการอนุญาตให้ใช้คลื่นความถี่ คิดเป็นเงินเท่ากับ 1,758.40 ล้านบาท (ยังไม่รวมภาษีมูลค่าเพิ่ม) และดำเนินการตามเงื่อนไขการดำเนินการก่อนรับใบอนุญาตตามที่สำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ (กสทช.) กำหนดครบถ้วนแล้ว โดย กสทช. จะดำเนินการออกใบอนุญาตให้ใช้คลื่นความถี่ย่าน 700 MHz แก่ TUC ต่อไป